b'\n_START_ARTICLE_\nLuo Ronghuan\n_START_SECTION_\nBakgrunn\n_START_PARAGRAPH_\nLuo ble f\xc3\xb8dt i en landsby i fylket Hengshan i Hunan-provinsen i 1902. Som 17-\xc3\xa5ring begynte han p\xc3\xa5 Xiejun meddelskole i Changsha. Fem \xc3\xa5r etter begynte han p\xc3\xa5 Qingdao privatkollegium (som inng\xc3\xa5r det som i dag er Shandonguniversitetet), og fullf\xc3\xb8rte der en forberedende kurs i kommersiell industri i 1926.\n_START_SECTION_\nKommunist, milit\xc3\xa6r\n_START_PARAGRAPH_\nHan ble med i Kinas kommunistiske ungdomsliga i april 1927 og det kinesiske kommunistparti senere det \xc3\xa5ret. Han tjente som sikkerhetssjef under den lange marsjen._NEWLINE_Etter andre verdenskrig tjente Luo som Lin Biaos politiske kommiss\xc3\xa6r i Mandsjuria under den kinesiske borgerkrigen. Luos rolle i den kommunistiske seieren i Mandsjuria, og dermed i hele Fastlands-Kina, bar mye st\xc3\xb8rre enn han f\xc3\xb8rst fikk \xc3\xa6ren for, og kanskje til og med st\xc3\xb8rre enn Lin Biaos rolle. Dette var s\xc3\xa6rlig p\xc3\xa5 grunn av at Luo, i motsetning til Lin, klarte \xc3\xa5 f\xc3\xa5 folket og soldatene over til kommunismen, og dermed tilrettelegge et solid politisk grunnlag. Luo klarte \xc3\xa5 stopp forf\xc3\xb8lgelsen av soldatene med en h\xc3\xb8ytst\xc3\xa5ende familiebakgrunn, og beholdt derfor folkets st\xc3\xb8tte. Langt f\xc3\xa6rre kommunister deserterte i Mandsjuria (60\xc2\xa0000) i forhold til andre kommunistkontrollerte omr\xc3\xa5der (for eksempel Shandong, hvor over 300.000 deserterte, selv om kommuniststyrken var mindre).\n_START_SECTION_\nFolkerepublikken Kina\n_START_PARAGRAPH_\nEtter Folkerepublikken Kina ble opprettet i 1949, ble Luo stabssjef for Folkets frigj\xc3\xb8ringsh\xc3\xa6r. Han ble s\xc3\xa5 landets riksadvokat._NEWLINE_I 1955 ble han utnevnt til marskalk. Luo var ogs\xc3\xa5 et medlem av den sjuende sentralkomit\xc3\xa9en til det kinesiske kommunistpartiet og av partiets \xc3\xa5ttende politbyr\xc3\xa5.'